Coba ceritain soal Kapal tempur Jerman Gneisenau dalam bahasa melayu

Gneisenau ialah sebuah kapal utama Jerman, yang digambarkan secara alternatif sebagai kapal tempur dan kruiser tempur, Kriegsmarine Jerman Nazi. Ia merupakan kapal kedua dari kelasnya, termasuk kapal yang lagi satu, . Kapal ini telah dibina di limbungan Deutsche Werke  di Kiel; ia mula dibina pada 6 Mei 1935 dan dilancarkan pada 8 Disember 1936. Selesai pada Mei 1938, kapal ini dilengkapi dengan sembilan laras meriam utama berukuran 28 cm (11 in) C/34 dalam tiga turet triple , walaupun terdapat rancangan untuk menggantikan senjata ini dengan enam meriam 38 cm (15 in) SK C/34 dan turet berkembar.

Gneisenau dan Scharnhorst beroperasi bersama-sama untuk sebahagian besar awal Perang Dunia II, termasuk ditugaskan ke Atlantik untuk menyerang kapal-kapal dagang British. Semasa operasi pertama mereka, kedua-dua kapal menenggelamkan kruiser bantuan British  dalam satu pertempuran singkat. Gneisenau dan Scharnhorst terlibat dalam Operasi Weserübung, iaitu pencerobohan Jerman ke atas Norway. Semasa operasi diluar Norway, kedua-dua kapal bertarung dengan kruiser tempur  dan menenggelamkan kapal pengangkut pesawat . Gneisenau telah mengalami kerosakkan dalam pertembungan dengan Renown dan kemudian ditorpedo oleh sebuah kapal selam British, , luar Norway. Selepas kejayaan serangan di Atlantik pada tahun 1941, Gneisenau dan kapal kembarnya berlabuh di Brest, Perancis. Kedua-dua kapal tempur ini menjadi sasaran pengeboman berulang-kali oleh RAF; Gneisenau telah dibom beberapa kali semasa serangan itu, namun ia akhirnya diperbaiki.

Pada awal tahun 1942, kedua-dua kapal membuat gerakan lintas pada waktu siang merentasi Selat Inggeris dari taklukan Perancis ke Jerman. Selepas tiba ke Kiel pada awal Februari, kapal ini dimasukkan ke limbungan kering. Pada malam 26 Februari, pihak British melancarkan serangan udara terhadapnya; sebiji bom menembusi perisai geladaknya dan meletop di magazin amunisi bahagian haluannya, menyebabkan kerosakkan serius dan angka korban yang tinggi. Pembaikian akibat kerosakkan itu telah memakan masa dan pihak OKM berhasrat untuk membina semula kapal itu dengan memasang meriam utama 38 sm seperti yang dirancang pada mula lagi. Meriam 28 sm telah dipindahkan dan digunakan sebagai meriam pantai. Pada tahun 1943, Hitler mengarahkan pemberhentian kerja-kerja pengubahan, dan pada 27 Mac 1945, ia telah ditenggelamkan sebagai kapal blok di Gotenhafen (Gdynia) di Poland taklukan Jerman. Bangkai kapal Gneisenau akhirnya dipecah-pecahkan untuk menjadi sekerap pada tahun 1951.